| ***Cupressus macrocarpa*** |
| --- |
| Dailusis kiparisas augantis prie Karmelo įlankos |
| Apsaugos būklė |
| Pažeidžiami (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Pušūnai  *( Pinophyta)* |
| Klasė: | Pušainiai  *( Pinopsida)* |
| Šeima: | Kiparisiniai  *( Cupressaceae)* |
| Gentis: | Kiparisas  *( Cupressus)* |
| Rūšis: | Dailusis kiparisas  *( Cupressus macrocarpa)* |

 |
| Binomas |
| ***Cupressus macrocarpa***Hartw. ex Gordon, 1849 |
| **Sinonimai** |
| * *Hesperocyparis macrocarpa* (Hartw. ex Gordon) Bartel
* *Callitropsis macrocarpa* (Hartw.) D.P.Little, 2006
* *Cupressus macrocarpa* Hartw. 1847
* *Neocupressus macrocarpa* (Hartw.) de Laub. 2009
 |
| **Paplitimas** |
|  |
| PaplitimasDailiųjų kiparisų natūralus paplitimo arealas Šiaurės Amerikos žemyne prie Karmelo įlankos (apvesti raudonu rutuliu) |
| Paplitimas     Dailiųjų kiparisų visos populiacijos natūralus paplitimo arealas (Monterėjaus apygardos šiaurvakarių dalis, Kalifornija |

**Dailusis kiparisas** (lot. *Cupressus macrocarpa*) – pušūnų (*Pinophyta*) skyriaus, kiparisinių (*Cupressaceae*) šeimos, kiparisų (*Cupressus*) genties visžalių medžių rūšis.

Paplitimas
----------

Dailieji kiparisai auga dviejose natūraliose giraitėse, esančiose Kalifornijos Monterėjaus apygardos šiaurvakariuose (JAV), kurios užima labai nedidelę, 24 km² teritoriją. Viena giraitė yra šiaurinėje Karmelio įlankos pusėje tarp Kiparisų kyšulio (*Point Cypress*) ir Peskadero kyšulio (*Pescadero Point*), esančių Monterėjaus pusiasalyje. Mažesnė giraitė yra pietinėje Karmelo įlankos pusėje netoli Loboso kyšulio. Natūraliai čia auga uolingose Dydžiojo vandenyno pakrantėse.

Dailieji kiparisai plačiai pasodinti ir natūralizuoti ir kitose Kalifornijos pakrantėse. Taip pat natūralizuoti Havajų salose, Britų salose, Prancūzijoje, Pirėnų pusiasalyje, Italijoje, Turkijoje, Pietų Amerikoje, Australijoje ir Naujojoje Zelandijoje.

Matmenys
--------

Tai vidutinio aukščio visžalis spygliuotis medis. Dėl stiprių pajūrio vėjų būdingi raityti kamienai, plokščiaviršūnės lajos. Paprastai išauga iki 25 m aukščio, geromis augimo sąlygomis iki 40 m aukščio (maksimaliai iki 50 m), kamieno skersmuo pasiekia iki 2,5 m (maksimaliai iki 4,8 m).

Nė vienas iš didžiausių medžių neauga savo natūralioje buveinėje, esančioje Monterėjaus apygardos šiaurvakarių dalyje. Masyviausias JAV augantis medis buvo pakartotinai išmatuotas 2015 m. sausio mėn. jo aukštis – 31,1 m, kamieno skersmuo – 475,8 cm, vainiko plotis – 33,8 m. Jis auga Peskaderos upelio slėnyje, į rytus nuo Peskaderos, Kalifornijoje. Daug aukštesnis – 48 m aukščio, 122 cm kamieno skersmens medis auga San Franciske, Kalifornijoje. 1990 m. šaltiniais didžiausias medis Anglijoje auga Devono grafystėje, jis 36 m aukščio ir 320 cm kamieno skersmens. Naujojoje Zelandijoje, kur ši rūšis populiari nuo 1850 m. didžiausias medis, nustatytas ir išmatuotas 2012 m. auga Auhitu (*Awhitu*), į pietus nuo Oklando, jis yra 23,8 m aukščio, jo kamieno skersmuo – 463,1 cm, o vainiko plotis – 29,5 m. Kiti labai dideli Naujojoje Zelandijoje dailieji kiparisai auga Pukekura parke, Jatono (*Yatton*) parke, Taurangoje, Auaroa (*Awaroa*) ir Bruklandso (*Brooklands*) parke, Naujajame Plimute (*New Plymouth*).

Morfologija
-----------

Laja tanki, ryškiai žalia. Spygliai 2–5 mm ilgio. Kankorėžiai apvalaini, 2–4 cm ilgio, pradžioje žali, subrendę paruduoja. Vyriški kankorėžiai 3–5 mm ilgio, žiedadulkes išleidžia žiemą ar ankstyvą pavasarį.

Amžius
------

Anot 1923 m. šaltinio, maksimaliai gyvena iki 284 metų.

Grėsmės
-------

Rūšiai grėsmę kelia urbanizacijos plėtra, įskaitant netoliese esantys golfo aikštynai. Taip pat rekreacinių zonų artumas slopina natūralius gaisrus netoli jų natūralių augimviečių, o tai mažina dailiųjų kiparisų dauginimąsi.

Panaudojimas
------------

Naudojamas medienos pramonėje.

Taip pat skaitykite
-------------------

* Rečiausios Žemėje augančios medžių rūšys

Šaltiniai
---------

1. 1 2  „IUCN Red list - *Cupressus macrocarpa*". Pasaulinė gamtos apsaugos organizacijos rūšių raudonasis sąrašas. Nuoroda tikrinta 2011-05-04.  Straipsnis anglų k.
2. 1 2 3 4  powo.science.kew.org / *Hesperocyparis macrocarpa* (Hartw.) Bartel
3. 1 2 3 4  fs.usda.gov / Hesperocyparis macrocarpa
4. 1 2  explorer.natureserve.org / *Cupressus macrocarpa* Monterey Cypress
5. 1 2 3  conifers.org / Cupressus macrocarpa

Nuorodos
--------

* ipni.org / *Hesperocyparis macrocarpa* (Hartw.) Bartel
* powo.science.kew.org / *Hesperocyparis macrocarpa* (Hartw.) Bartel
* wfoplantlist.org / Hesperocyparis macrocarpa (Hartw.) Bartel

Galerija
--------

* Reliktinė dailiųjų kiparisų giraitė prie Karmelo įlankosReliktinė dailiųjų kiparisų giraitė prie Karmelo įlankos
* SpygliaiSpygliai
* KankorėžiaiKankorėžiai
* KamienaiKamienai

|  |  |
| --- | --- |
|  | **Vikiteka: Dailusis kiparisas** – vaizdinė ir garsinė medžiaga  |

|  |  |  |  |
| --- | --- | --- | --- |
| 

| Ž • A • RDendrologija |
| --- |
|  |
| 
Botanika · Augalija · Flora · Augalai · Sumedėjęs augalas · Liana · Puskrūmis · Krūmokšnis · Krūmas · Krūmedis · Medis · Vaismedis · Kultivaras · Lapuočiai · Spygliuočiai · Vienanamis augalas · Dvinamis augalas
Iliustruotas Lietuvos augalų genčių vardynas · Lietuvos vietinės medžių ir krūmų rūšys · Lietuvos išskirtiniai medžiai · Lietuvos svetimžemė dendroflora · Pasaulio išskirtiniai medžiai 
Miškas · Miško skliautas · Pomiškis · Lietuvos miškai · Pasaulio miškai (šalys pagal miškų plotą) · Miškų nykimas (neteisėtas miško kirtimas)
Miškininkystė (ekologinė miškininkystė) · Miško atkūrimas · Įveisimas · Miškų ūkis · Miškų urėdija · Girininkija · Eiguva · Lietuvos miškų institutas |

 |